Na temelju članka 83. i 84. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 7/17., 68/18. i 98/19.), Pravilnika o kriterijima za izricanje pedagoških mjera (NN br. 94/15 i 3/17.) i članka 54. Statuta Osnovne škole Visoko (u  daljem tekstu: Škola), Školski odbor na sjednici održanoj 29.1.2020. donio je:

**P R A V I L N I K**

**O PEDAGOŠKIM MJERAMA**

**I. OPĆE ODREDBE**

Članak 1.

1. Ovim pravilnikom propisuju se uvjeti, način, postupak i ovlaštenje tijela u svezi s donošenjem i izvršavanjem pedagoških mjera koje se primjenjuju prema učenicima.

Članak 2.

1. Prema učenicima primjenjuju se ove pedagoške mjere:

- pisana pohvala, priznanje, nagrada

- opomena, ukor, strogi ukor i preseljenje u drugu školu

2. Svrha pedagoških mjera je da se stimulira pozitivan cjelokupni psihološki, emocionalni, tjelesni i socijalni razvoj učenika i potakne jačanje osobne odgovornosti.

**II. POHVALE I NAGRADE**

Članak 3.

1. Učenici, razredni odjeli, odgojno-obrazovne skupine koje se ističu u učenju i vladanju te korisnim aktivnostima u Školi i izvan Škole, mogu biti pohvaljeni i nagrađeni kako bi ih se podržalo u njihovom pozitivnom djelovanju.
2. Pohvale, priznanja i nagrade učenicima dodjeljuju tijela Škole utvrđena odredbama ovog Pravilnika.

Članak 4.

1. Pohvale su:

1. pohvalnice (pisane pohvale), povelje, plakete, diplome i sl.

Pisane pohvale dodjeljuju se:

* učenicima razredne i predmetne nastave za odličan uspjeh i uzorno vladanje
* za uspjeh na školskim i sudjelovanje na županijskim natjecanjima
* učenicima s posebnim potrebama koji pokazuju izrazito zalaganje i trud ili napredak u svladavanju odgojno – obrazovnih sadržaja.
* za primjereno ponašanje prema vršnjacima i odraslima
* za skladne međuvršnjačke odnose u razrednom odjelu
* za istaknutu aktivnost u provođenju pojedinih projekata ili programa koje provodi Škola (ekološke aktivnosti, humanitarne, itd…)

1. priznanja u obliku medalja, prigodnih značaka, pokala i sl.

2. Pisane pohvale dodjeljuju se na prigodnim razrednim ili školskim svečanostima. Pohvale se mogu objaviti na oglasnoj ploči (internetskoj stranici) Škole.

Članak 5.

1. Nagrade su:

* knjige, skulpture, umjetničke slike, albumi, fotografije i sl.
* športski rekviziti, alati za rad, pribor za umjetničko stvaranje, glazbeni instrumenti i sl.
* novčane nagrade
* nagradni izlet

2. Nagrade se dodjeljuju:

1. učenicima u razrednoj i predmetnoj nastavi za odličan uspjeh (5,00) i uzorno vladanje
2. učenicima za odličan uspjeh i uzorno vladanje u svih osam razreda
3. učenicima za osvojena prva tri mjesta na županijskim natjecanjima
4. učenicima za sudjelovanje na regionalnom ili državnom natjecanju
5. Učeniku godine.
6. Na kraju svake školske godine Učiteljsko vijeće može birati učenika godine. Svaki razrednik u dogovoru sa Razrednim vijećem može predložiti Učiteljskom vijeću kandidate iz svog razreda te usmeno izložiti i obrazložiti svoj prijedlog. Potom članovi Učiteljskog vijeća od predloženih učenika biraju učenika godine. Da bi izbor bio pravedan učenik godine mora dobiti natpolovičnu većinu glasova nazočnih članova Učiteljskog vijeća.
7. Učiteljsko vijeće također može donijeti odluku da se za učenika godine proglasi više učenika. Nakon te odluke Učiteljskog vijeća svi izabrani učenici proglašavaju se učenicima godine. Svečano proglašenje i dodjela nagrada učeniku/učenicima godine obavlja se na završnoj svečanosti. Ova pedagoška mjera unosi se u matičnu knjigu.
8. Uvjeti koje učenik treba zadovoljiti kako bi mogao biti izabran za učenika godine su:

* istaknuto aktivno sudjeluje u odgojno-obrazovnom procesu većine školskih predmeta
* ističe se svojim savjesnim pristupom i izvršavanju školskih obaveza
* marljiv i odgovoran
* uzorno vladanje u školi i izvan nje
* izražen suradnički odnos prema predmetnim učiteljima i učenicima u razredu
* značajni rezultati na školskim i izvanškolskim natjecanjima.

1. Sredstva za nagrade utvrđuju se financijskim planom.

Članak 6.

1. Pohvale, priznanja i nagrade mogu predlagati učenici, učitelji, stručni suradnici, ravnatelj, tijela Škole te fizičke i pravne osobe izvan Škole.
2. Pohvale i nagrade mogu dodjeljivati školski odbor, učiteljsko i razredno vijeće te ravnatelj.

Članak 7.

1. Usmenu pohvalu izriče razrednik.
2. Pisanu pohvalu izriče razredno vijeće.
3. Nagrade učeniku dodjeljuje učiteljsko vijeće.

Članak 8.

1. Pisanu pohvalu potpisuje ravnatelj.

Članak 9.

1. O dodijeljenoj nagradi učeniku se izdaje i pisana isprava. O pohvalama i nagradama u Školi se vodi evidencija.

**III. KAZNENE PEDAGOŠKE MJERE**

Članak 10.

1. Svrha izricanja pedagoške mjere je da se njezinim izricanjem utječe na promjenu ponašanja učenika kojem je mjera izrečena te da bude poticaj na odgovorno i primjerno ponašanje drugim učenicima. Pedagoške mjere trebaju potaknuti učenike na preuzimanje odgovornosti i usvajanje pozitivnog odnosa prema školskim obvezama i okruženju.
2. Pedagoške mjere izriču se zbog povrede dužnosti, neispunjavanja obveza, nasilničkog ponašanja i drugih neprimjerenih ponašanja (u daljnjem tekstu: neprihvatljiva ponašanja).
3. Izricanje pedagoških mjera temelji se na principima postupnosti, proporcionalnosti, pravednosti i pravodobnosti

Članak 11.

1. Učenici su dužni ispunjavati obveze utvrđene zakonom, provedbenim propisima i općim aktima Škole.
2. Pedagoške mjere koje se izriču zbog povrede dužnosti, neispunjavanja obveza, nasilničkog ponašanja i drugih neprimjerenih ponašanja su:
3. opomena
4. ukor
5. strogi ukor
6. preseljenje u drugu školu
7. Kao pedagoška mjera ne smije se učeniku izreći udaljavanje s nastave, zabrana sudjelovanja na školskim manifestacijama, uskraćivanje odlaska na izlet ili ekskurziju i slično.
8. Pedagoške mjere ne mogu se izreći prema razrednom odjelu.
9. Pedagoške mjere izriču se prema težini neprihvatljivog ponašanja.

Članak 12.

1. Pedagoške mjere donose se tijekom tekuće školske godine.
2. Pedagoške mjere opomene, ukora i strogog ukora izriču se za tekuću školsku godinu.
3. Pedagoška mjera preseljenje u drugu školu vrijedi do kraja osnovnoškolskog obrazovanja.
4. U slučaju promjene ponašanja učenika izrečena pedagoška mjera iz stavaka 2. ovoga članka može se ukinuti.

Članak 13.

1. Pedagoška mjera opomene izriče se nakon drugog evidentiranog lakšeg neprihvatljivog ponašanja ili u slučaju da je učenik neopravdano izostao više od 0,5% nastavnih sati od ukupnoga broja sati u koje je trebao biti uključen tijekom nastavne godine.
2. Lakšim neprihvatljivim ponašanjem smatra se:
3. ometanje odgojno-obrazovnoga rada (npr. izazivanje nereda, stvaranje buke, pričanje nakon usmene opomene učitelja ili dovikivanje tijekom odgojno obrazovnoga rada);
4. onečišćenje školskoga prostora i okoliša (npr. bacanje smeća izvan koševa za otpatke);
5. oštećivanje imovine u prostorima škole ili na drugome mjestu gdje se održava odgojno-obrazovni rad nanošenjem manje štete (npr. šaranje, urezivanje u namještaj);
6. nedopušteno korištenje informacijsko-komunikacijskih uređaja tijekom odgojno obrazovnoga rada;
7. pomaganje ili poticanje ulaska neovlaštenih osoba u školski prostor;
8. poticanje drugih učenika na neprihvatljiva ponašanja;
9. uznemiravanje učenika ili radnika škole odnosno druge aktivnosti koje izazivaju nelagodu u drugih osoba, nakon što je učenik na to upozoren;
10. korištenje nedopuštenih izvora podataka u svrhu prepisivanja
11. bilo koji drugi oblik kršenja Kućnog reda škole.
12. Pedagoška mjera opomene mora se izreći najkasnije u roku od 15 dana od dana saznanja za

neprihvatljivo ponašanje učenika zbog kojeg se izriče.

Članak 14.

1. Pedagoška mjera ukora izriče se zbog težeg neprihvatljivog ponašanja ili u slučaju da je učenik

neopravdano izostao više od 1% nastavnih sati od ukupnoga broja sati u koje je trebao biti

uključen tijekom nastavne godine.

1. Težim neprihvatljivim ponašanjima smatra se:
2. ometanje odgojno-obrazovnoga rada na način da je onemogućeno njegovo daljnje izvođenje;
3. povreda dostojanstva druge osobe omalovažavanjem, vrijeđanjem ili širenjem neistina i glasina o drugome učeniku ili radniku škole;
4. unošenje ili konzumiranje psihoaktivnih sredstava u prostor škole ili na drugo mjesto gdje se održava odgojno-obrazovni rad;
5. dovođenje ili pomaganje prilikom dolaska neovlaštenim osobama koje su nanijele štetu osobama ili imovini u prostoru škole ili na drugome mjestu gdje se održava odgojno-obrazovni rad;
6. namjerno uništavanje imovine nanošenjem veće štete u prostoru škole ili na drugome mjestu gdje se održava odgojno-obrazovni rad;
7. prikrivanje nasilnih oblika ponašanja;
8. udaranje, sudjelovanje u tučnjavi i druga ponašanja koja mogu ugroziti sigurnost samog učenika ili druge osobe, ali bez težih posljedica;
9. korištenje ili zlouporaba podataka drugog učenika iz pedagoške dokumentacije;
10. klađenje ili kockanje u prostorima škole ili na drugome mjestu gdje se održava odgojno-obrazovni rad;
11. prisvajanje tuđe stvari.
12. Pedagoška mjera ukora mora se izreći najkasnije u roku od 15 dana od dana saznanja za neprihvatljivo ponašanje učenika zbog kojeg se izriče.

Članak 15.

* + - 1. Pedagoška mjera strogog ukora izriče se zbog teškog neprihvatljivog ponašanja ili u slučaju da je učenik neopravdano izostao više od 1,5% nastavnih sati od ukupnoga broja sati u koje je trebao biti uključen tijekom nastavne godine.
      2. Teškim neprihvatljivim ponašanjima smatra se:

1. izazivanje i poticanje nasilnog ponašanja (npr. prenošenje netočnih informacija koje su povod za nasilno ponašanje, skandiranje prije ili tijekom nasilnog ponašanja, snimanje događaja koji uključuje nasilno ponašanje i slična ponašanja);
2. nasilno ponašanje koje nije rezultiralo težim posljedicama;
3. krivotvorenje ispričnica ili ispitnih materijala;
4. neovlašteno korištenje tuđih podataka za pristup elektroničkim bazama podataka škole bez njihove izmjene;
5. krađa tuđe stvari;
6. poticanje grupnoga govora mržnje;
7. uništavanje službene dokumentacije škole;
8. prisila drugog učenika na neprihvatljivo ponašanje ili iznuda drugog učenika (npr. iznuđivanje novca);
9. unošenje oružja i opasnih predmeta u prostor škole ili drugdje gdje se održava odgojno-obrazovni rad.
   * + 1. Pedagoška mjera strogog ukora mora se izreći najkasnije u roku od 30 dana od dana saznanja za neprihvatljivo ponašanje učenika zbog kojeg se izriče.

Članak 16.

Pedagoška mjera preseljenja u drugu školu izriče se zbog osobito teškog neprihvatljivog ponašanja ili u slučaju da je učenik neopravdano izostao više od 2% nastavnih sati od ukupnoga broja sati u koje je trebao biti uključen tijekom nastavne godine.

Osobito teškim neprihvatljivim ponašanjima smatra se:

1. krivotvorenje pisane ili elektroničke službene dokumentacije škole;
2. objavljivanje materijala elektroničkim ili drugim putem, a koji za posljedicu imaju povredu ugleda, časti i dostojanstva druge osobe;
3. teška krađa odnosno krađa počinjena na opasan ili drzak način, obijanjem, provaljivanjem ili svladavanjem prepreka da se dođe do stvari;
4. ugrožavanje sigurnosti učenika ili radnika škole korištenjem oružja ili opasnih predmeta u prostoru škole ili na drugome mjestu gdje se održava odgojno-obrazovni rad;
5. nasilno ponašanje koje je rezultiralo teškim emocionalnim ili fizičkim posljedicama za drugu osobu.

Pedagoška mjera preseljenja u drugu školu mora se izreći najkasnije u roku od 60 dana od dana saznanja za neprihvatljivo ponašanje učenika zbog kojeg se izriče.

* + - 1. Pedagoška mjera mora se izreći u roku od 15 dana ako je učenik rješenjem ravnatelja privremeno udaljen iz odgojno-obrazovnog procesa. Vrijeme privremenog udaljavanja iz odgojno-obrazovnog procesa ne smatra se neopravdanim izostankom učenika.“

Članak 17.

O izrečenoj pedagoškoj mjeri preseljenja u drugu školu, osnovna škola obavještava Upravni odjel za prosvjetu, kulturu i sport, koji je dužan u roku od 7 dana odrediti osnovnu školu u kojoj učenik nastavlja školovanje.

Učenika osnovne škole u pravilu se seli u školu čije upisno područje graniči s upisnim područjem škole iz koje se učenik seli, pri čemu učenik zadržava pravo na besplatan prijevoz.“

Članak 18.

* + - 1. Učeniku kojemu je već izrečena pedagoška mjera iz članaka 13. i 14. ovog Pravilnika, ponavlja se prethodno izrečena pedagoška mjera u slučaju neprihvatljivog ponašanja manje ili iste težine za koje mu još nije izrečena pedagoška mjera. Ista pedagoška mjera može se izreći najviše dva puta tijekom školske godine. U slučaju da se učenik ponovno neprihvatljivo ponaša, izriče se pedagoška mjera sljedeće težine.
      2. Učeniku kojemu je već izrečena jedna od pedagoških mjera iz članka 13. i 14. Pravilnika izriče se sljedeća teža mjera u slučaju ponavljanja neprihvatljivog ponašanja za koju mu je već izrečena pedagoška mjera.

Članak 19.

* + - 1. Učeniku kojemu je već izrečena pedagoška mjera iz članka 15. Pravilnika izriče se pedagoška mjera iz članka 16. Pravilnika u slučaju bilo kojega neprihvatljivog ponašanja iz članka 15. stavka 2. Pravilnika, odnosno dva neprihvatljiva ponašanja iz članka 13. stavka 2. i članka 14. stavka 2. Pravilnika.

Članak 20.

Učeniku osnovne škole kojem je izrečena pedagoška mjera preseljenja u drugu školu, a koji se i dalje neprimjereno ponaša, može se, sukladno odredbama ovog Pravilnika izreći pedagoška mjera izuzev mjere preseljenja u drugu školu.

Članak 21.

1. Pedagošku mjeru opomene izriče razrednik, ukora razredno vijeće, strogog ukora učiteljsko vijeće.
2. Ravnatelj rješenjem odlučuje o pedagoškoj mjeri preseljenja u drugu školu na temelju prijedloga učiteljskog vijeća.
3. Do donošenja odluke o izricanju pedagoške mjere ravnatelj može rješenjem privremeno udaljiti učenika iz odgojno-obrazovnoga procesa, ali ne duže od 8 dana, o čemu je dužan pisanim putem izvijestiti roditelja i nadležni centar za socijalnu skrb. Nakon donošenja odluke o izricanju pedagoške mjere, rješenje o privremenom udaljenju će se ukinuti.

Članak 22.

Svako izricanje pedagoške mjere temelji se na bilješkama iz pedagoške dokumentacije i/ili službenim bilješkama stručnih suradnika i/ili ravnatelja, a ako je potrebno i na mišljenjima drugih nadležnih institucija.

Članak 23.

U postupku izricanja pedagoških mjera učitelji, stručni suradnici i ravnatelj (u daljnjem tekstu: odgojno-obrazovni radnici) dužni su voditi računa o dobi učenika, njegovoj psihofizičkoj razvijenosti I osobinama, ranijem ponašanju, okolnostima koje utječu na učenikov razvoj, okolnostima u kojima se neprihvatljivo ponašanje dogodilo te drugim okolnostima.

Članka 24.

1. Prije izricanja mjere učeniku se mora omogućiti savjetovanje s odgojno-obrazovnim radnikom te izjašnjavanje o činjenicama i okolnostima koje su važne za donošenje odluke o opravdanosti izricanja pedagoške mjere. Roditelj mora biti informiran o neprihvatljivom ponašanju, načinu prikupljanja informacija, prikupljenim informacijama koje su važne za donošenje odluke o izricanju pedagoške mjere.
2. Mjera se može izreći i bez izjašnjavanja učenika, ako se učenik bez opravdanoga razloga ne odazove pozivu razrednika ili druge ovlaštene osobe.
3. Mjera se može izreći i bez informiranja roditelja, što je propisano stavkom 1. ovoga članka, ako se roditelj ne odazove ni pisanom pozivu na razgovor.

Članak 25.

1. Prije izricanja pedagoške mjere odgojno-obrazovni radnici škole dužni su međusobno se konzultirati, kontaktirati roditelje učenika, a ako je potrebno, mogu se konzultirati i sa školskim liječnikom, drugim stručnjakom ili nadležnim centrom za socijalnu skrb radi upoznavanja osobina i mogućnosti učenika te uklanjanja uzroka koji sprečavaju ili otežavaju njihov pravilan razvoj kako bi se ublažili rizični i pojačali zaštitni čimbenici u razvoju učenika.

Članak 26.

1. U obrazloženju pedagoške mjere navest će se mjesto, vrijeme i način na koji je došlo do neprihvatljivog ponašanja te posljedice koje su nastupile ili su mogle nastupiti. Obrazloženje mora sadržavati i podatke o prethodno poduzetim preventivnim mjerama te prijedloge za pružanje pomoći i potpore učeniku s ciljem otklanjanja uzroka neprihvatljivog ponašanja.

Članak 27.

1. Pedagoške mjere opomene, ukora i strogog ukora izriču se kao mjere upozorenja koje se ne izriču u upravnom postupku. Na njihovo izricanje učenik ili roditelj može uputiti prigovor ravnatelju škole u roku od 8 dana od dana izricanja.

Članak 28.

1. Na pokretanje postupka, vođenje postupka i odlučivanje o pedagoškoj mjeri preseljenja u drugu školu primjenjuju se odredbe Zakona o općem upravnom postupku.
2. Protiv rješenja o izrečenoj pedagoškoj mjeri preseljenja u drugu školu učenik, odnosno roditelj ima pravo žalbe.
3. Žalba se podnosi pisano u roku od 15 dana od dana primitka rješenja.
4. O žalbi protiv rješenja o pedagoškoj mjeri preseljenja u drugu školu odlučuje Ministarstvo.

**IV. PRIJELAZNE I ZAVRŠNE ODREDBE**

Članak 29.

1. Stupanjem na snagu ovog Pravilnika prestaje važiti Pravilnik o pedagoškim mjerama donesen 11.3.2016. godine.

Članak 30.

1. Ovaj Pravilnik stupa na snagu osmog dana od dana objavljivanja na oglasnoj ploči Škole.

                                                Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zlatko Rusan, dipl. ing.

Ovaj Pravilnik o pedagoškim mjerama objavljen je na oglasnoj ploči Škole 30.1.2020. godine, a stupa na snagu 7.2.2020. godine.

Ravnateljica:

\_\_\_\_\_\_\_\_\_\_\_\_\_\_

Nada Horvat, dipl. pedagog

KLASA: 003-05/20-01/1

URBROJ: 2186-143-03-20-1

Visoko, 30.1.2020.